Ricardus Ioannes Neuhaus
Ricardus Ioannes Neuhaus (natus in Pembroke, Ontario, Canada, die 14 Maii 1936; mortuus Novi Eboraci in urbe cancro die 8 Ianuarii 2009) fuit presbyter (antea Lutheranus, ab anno 1990 Catholicus), theologus, scriptor et diurnarius Canado-Americanus. Neuhaus libellum religiosus First Things condidit. Insigniter commentus est "Regulam Neuhaus," dictum ab adversariis falsum habitum: Ubi orthodoxia permittitur, ibi proscribetur. Homo qui nihil in republica immutari voluit, "Pater Ricardus" (sicut ab praeside Georgio Bush et suis appellatus est), caput instituti "neoconservativi" Institute on Religion and Public Life fuit dux et turbator plebis in Catholico culturae bello contra ecclesias Protestantes, investigationes cellularum progenei clonarumque, quos abortum sinebant, quos iura feminarum sustinebant, quos homophylophiliae favebant, et alias res novas. Orationibus scriptisque vituperavit National Council of Churches et World Council of Churches, quae dixit res sinistras inter civitates fieri pati et imperia Marxista adiuvare.